ORTOPEDSKA BOLNIŠNICA VALDOLTRA,

Jadranska c. 31, 6280 Ankaran,

ki jo zastopa direktor Radoslav Marčan, dr. med., spec. ortoped

Podračun EZR: 01100-6030277312 pri UJP – Urad Koper

ID za DDV: SI30348145

matična številka: 5053765

( v nadaljevanju: naročnik)

in

Firma oz. ime:

## naslov:

zastopnik:

transakcijski račun:

ID za DDV

matična številka:

( v nadaljevanju: izvajalec)

sklepata naslednjo

# **POGODBO**

**o opravljanju storitev čiščenja in vzdrževanja bolnišničnih parkovnih površin**

**I. PREDMET POGODBE**

1. **člen**

**(predmet pogodbe)**

Predmet pogodbe je storitev čiščenja in vzdrževanja bolnišničnih parkovnih površin na podlagi javnega naročila objavljenega na Portalu javnih naročil dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ter v skladu z dokumentacijo naročnika v zvezi z javnim naročilom (v nadaljevanju: razpisna dokumentacija) in s ponudbo izvajalca štev. \_\_\_\_\_\_\_\_\_\_, z dne \_\_\_\_\_\_\_\_\_\_\_ (v nadaljevanju: ponudba izvajalca), ki sta sestavna dela te pogodbe.

Specifikacija pogodbenih storitev je navedena v razpisni dokumentaciji naročnika in v ponudbi izvajalca, v primeru potrebe naročnika pa bo izvajal tudi večji obseg del oz. dodatna dela , ki niso navedena v ponudbi izvajalca.

**II. ČAS IZVAJANJA STORITEV**

1. **člen**

 **(čas izvajanja storitev)**

Izvajalec bo izvajal pogodbene storitve praviloma ob delavnikih, in sicer od ponedeljka do petka, določena dela, pa bo izvajal v dogovoru z naročnikom ob sobotah in nedeljah.

Pogodbenici lahko soglasno spremenita termine za izvajanje pogodbenih storitev.

Če izvajalec zaradi objektivnih razlogov ali okoliščin, ki jih ni zakrivil sam, ne more v dogovorjenih terminih izvesti pogodbenih storitev, se rok za dokončanje le – teh lahko podaljša s soglasjem naročnika.

**III. POGODBENA CENA**

1. **člen**

**(cena)**

Naročnik bo za pogodbene storitve izvajalcu plačeval mesečni pavšal, ki je določen na podlagi predračuna iz ponudbe izvajalca št. \_\_, z dne \_\_\_\_\_\_in vključuje postavke od 1 do 12.

 Cena za pogodbene storitve znaša:

|  |  |  |  |
| --- | --- | --- | --- |
| **Vzdrževanje in čiščenje parkovnih površin** | Ponudbena vrednost brez DDV | Vrednost 22% DDV | Ponudbena vrednost z DDV |
|  Mesečni pavšal | EUR | EUR | EUR |
| letno | EUR | EUR | EUR |
| 5-letno | EUR | EUR | EUR |

Cena iz predhodnega odstavka tega člena pogodbe vsebuje tudi vse stroške vezane na opravljanje pogodbenih storitev (kot npr.: potrošni material, pripomočke za čiščenje in vzdrževanje parkovnih površin, potne stroške, ure na poti, stroške prehrane, delovna obleka in obutev, ipd).

Sprememba pogodbene cene je dopustna pod pogoji iz ZJN-3 in se lahko spremeni:

* v primerih in pod pogoji iz Pravilnika o načinih valorizacije denarnih obveznosti, ki jih v večletnih pogodbah dogovorijo pravne osebe javnega sektorja (Uradni list RS, št. 28/04),
* če se spremeni zakonodaja,
* če se zmanjša obseg del,
* če se poveča obseg del.

Cena za storitev postavke 13 iz obrazca predračuna iz ponudbe izvajalca št. \_\_, z dne \_\_\_\_\_\_, se obračuna po dejansko opravljenem obsegu storitev.

**IV. PLAČILO**

1. **člen**

**(rok plačila)**

Izvajalec bo izstavil e-račun naročniku mesečno, do 10. v naslednjem mesecu, za delo opravljeno v preteklem mesecu.

Pogodbeno ceno bo naročnik plačal mesečno na transakcijski račun izvajalca, ki je naveden v preambuli te pogodbe, v roku do 60 dni od prejema pravilno izstavljenega e-računa.

V primeru reklamacije se plačilo e-računa zadrži do odprave reklamacije.

**V. OBVEZNOSTI IZVAJALCA**

1. **člen**

**(usposobljenost izvajalca)**

Izvajalec mora zagotoviti, da imajo delavci, ki bodo opravljali pogodbene storitve, ustrezno izobrazbo in so strokovno usposobljeni za opravljanje pogodbenih storitev.

Obseg in kakovost pogodbenih storitev, uporabljeni potrošni material in stroji ter pripomočki za delo morajo ustrezati pogojem iz razpisne dokumentacije.

1. **člen**

**(varnost pri delu in varstvo pred požarom)**

Izvajalec je dolžan skrbeti za lastno varnost in zdravje ter za varnost sodelavcev pri delu in upoštevati pravila varnega dela in navodila odgovornih delavcev naročnika, zlasti pa mora upoštevati predpisane varnostne ukrepe, predpisana sredstva in opremo za osebno varnost pri delu.

Izvajalec bo pri izvedbi pogodbenih storitev spoštoval veljavne predpise s področja varstva in zdravja pri delu, varstva pred požarom, požarni red naročnika in druge interne akte, ki se nanašajo na urejanje parka in okolice ter prevzema polno odgovornost za škodo, ki bi nastala zaradi njihovega nespoštovanja.

1. člen

**(obveznosti izvajalca zaradi preprečevanje širjenja nalezljive bolezni)**

Z namenom preprečevanja širjenja nalezljive bolezni COVID-19  oz. drugih nalezljivih bolezni in zmanjševanja tveganj za prenos okužbe pri naročniku, ki je zdravstveni zavod, je izvajalec dolžan ob izvajanju pogodbenih obveznosti v prostorih naročnika  spoštovati naročnikova navodila v zvezi z izvajanjem storitev in dobav v času epidemije/pandemije, in  uporabljati ustrezno zaščitno opremo (maska, očala…) za preprečevanje širjenja nalezljive bolezni. Ustrezno zaščitno opremo je izvajalec dolžan zagotavljati sam.

1. **člen**

**(druge obveznosti izvajalca)**

Izvajalec se zavezuje:

* da bo pogodbene storitve opravljal vestno, kvalitetno, s skrbnostjo dobrega strokovnjaka in v skladu s pravili stroke, standardi, predpisi ter v dogovorjenem obsegu, terminih in z ustrezno usposobljenimi delavci,
* da bo s premoženjem naročnika ravnal kot dober gospodar in ščitil njegove interese,
* da bo upošteval navodila naročnika v zvezi z izvajanjem storitev,
* da bo naročnika obvestil o vseh okvarah in poškodbah na namakalnem sistemu v bolnišničnem kompleksu z namenom, da se prepreči morebitno nastajanje novih poškodb oziroma večanje škoda,
* da bo naročniku omogočil nadzor nad izvajanjem pogodbenih storitev,
* da bo vreče s smetmi iz košev za smeti odlagal v bolnišnične kontejnerje za mešane odpadke,
* da bo na lokaciji naročnika imel v zimskem času stalno zagotovljeno količino soli (400 kg) za posipanje cestišč v primeru poledenelih površin v zaprtih ustreznih posodah do 20 kg teže,
* da bo zagotovil, da bo ves odpadni material kot npr.: zeleni rez (pokošena trava, listje, veje dreves, odrezane veje grmovnic in vrtnic,…), ki nastaja pri delu, na dan nastanka na svoje stroške odstranil na ustrezno deponijo izven območja naročnika.

**VI. OBVEZNOSTI NAROČNIKA**

1. člen

(obveznosti naročnika)

Naročnik se obvezuje, da bo:

* omogočil izvajalcu nemoten dostop z delovnimi vozili v bolnišnični kompleks v času kot je določeno v 2. členu te pogodbe,
* sproti obveščal o morebitnih požarnega reda ter drugih internih aktov naročnika, ki se nanašajo na urejanje parka in okolice.

**VII. GRAJA NAPAK**

1. **člen**

**(nadzor nad delom)**

Naročnik ima pravico opravljati strokovni nadzor nad delom izvajalca tako, da preverja njegovo izvajanje dela, zlasti glede kakovosti in količine opravljenega dela.

V primeru morebitnih napak, nepravilnosti oz. pomanjkljivosti, bo naročnik o tem pisno obvestil izvajalca v roku 5 delovnih dni.

1. **člen**

**(odprava napak)**

V primeru, da se med izvajanjem pogodbenih storitev izkaže, da se izvajalec ne drži dogovorjenih rokov za izvedbo storitev ali storitev ne opravlja kot bi moral po tej pogodbi, mora izvajalec napake, nepravilnost oz. pomanjkljivosti odpraviti takoj, ko ga naročnik o tem obvesti oziroma v dogovorjenem roku.

**VIII. FINANČNA ZAVAROVANJA**

1. **člen**

**(predložitev finančnih zavarovanj)**

Izvajalec se zavezuje, da bo ob podpisu te pogodbe kot instrument zavarovanja predložil naročniku:

* menico in menično izjavo s pooblastilom naročniku za izpolnitev za dobro izvedbo pogodbenih obveznosti v višini 10% letne pogodbene vrednosti javnega naročila z DDV.

Izvajalec se zavezuje, da bo zavarovanje iz prvega odstavka predložil naročniku najkasneje 10 dni od prejetja pogodbe v podpis.

Naročnik lahko menico unovči, če naročene storitve:

* ne bodo odgovarjale standardom in kvaliteti iz razpisne dokumentacije oz. ponudbe izvajalca,
* ne bodo opravljene dogovorjenih v roku in obsegu, opredeljenem v pogodbi.

**X. POOBLAŠČENI PREDSTAVNIKI IN SKRBNIKI POGODB**

1. **člen**

 **(pooblaščeni predstavniki)**

Pooblaščeni predstavnik naročnika je Igor Turk.

Tel.: +386 (0)5 6696189

ali elektronsko: igor.turk@ob-valdoltra.si

Pooblaščeni predstavnik izvajalca je \_\_\_\_\_\_\_\_\_\_\_\_\_\_\_.

Tel.:

Fax:

ali elektronsko:

Pooblaščeni predstavnik naročnika bo ves čas trajanja pogodbe sodeloval s predstavnikom izvajalca in mu bo na voljo za vse potrebne podatke vezane za izvajanje te pogodbe. O morebitni zamenjavi pooblaščenih predstavnikov se pogodbeni stranki predhodno pisno dogovorita.

1. člen

**(skrbniki pogodbe)**

Skrbnik pogodbe s strani naročnika je Nataša Zerbo.

Skrbnik pogodbe s strani izvajalca je :\_\_\_\_\_\_\_\_\_\_\_\_\_\_\_\_\_\_\_\_\_

**XI. SODELOVANJE S PODIZVAJALCI**

1. člen

**(sodelovanje s podizvajalci)**

Pogodbeni stranki soglašata, da bo izvajalec storitve, ki je predmet pogodbe, izvajal z naslednjimi podizvajalci:

1. podizvajalec

 naziv:…………………………………………………………………………………………

 polni naslov: …………………………………………………………………………………

 matična številka: …………………………………………………………………………….

 davčna številka: ……………………………………………………………………………...

 TRR: …………………………………………………………………………………………

za storitev: ……………………………………………………………………………...

predmet: ………………………………………………………………………………………

količina: ……………………………………………………………………………………….

vrednost storitve: …………………………………………………………………………….….

kraj izvajanja storitve: ………………………………………………………………………….

rok izvajanja storitve: ………………………………………………………………………..

2. podizvajalec

(za drugega in vse ostale podizvajalce se vpišejo isti podatki kot za prvega podizvajalca)

Izvajalec, ki izvaja javno naročilo z enim ali več podizvajalci, s podpisom te pogodbe pooblašča naročnika, da na podlagi s strani izvajalca potrjenega računa oziroma situacije podizvajalca neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Izvajalec bo svojemu računu priložil račun podizvajalca, ki ga je predhodno potrdil.

1. člen

**(sprememba podizvajalca)**

Izvajalec mora med izvajanjem javnega naročila po tej pogodbi naročnika obvestiti o vsaki spremembi podizvajalca glede na navedbe iz ponudbe ali o novih podizvajalcih, ki jih namerava vključiti v dobavo, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom naročniku posredovati tudi podatke in dokumente o podizvajalcih skladno z drugim odstavkom 94. člena ZJN-3.

**XII. PROTIKORUPCIJSKA KLAVZULA**

1. člen

**(protikorupcijska klavzula)**

Izvajalec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku naročnika, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, drugi pogodbeni stranki ali njenemu predstavniku, zastopniku ali posredniku. V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

**XIII. OPROSTITEV ODGOVORNOSTI**

1. člen

**(izredne okoliščine)**

Prekoračitev pogodbenih rokov opravičujejo naslednje izredne okoliščine:

višja sila,

ukrepi državnih organov ali organov lokalne skupnosti, ki bi zadeli izpolnitev pogodbenih obveznosti,

ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta pogodbeni stranki okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. člen

**(višja sila)**

Naročnik in izvajalec delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vremenske razmere, vojna, ogenj, naravne in druge nesreče, katastrofe, ipd.

Pomanjkanje delovne sile, pomanjkanje potrošnega materiala ali opreme ne velja za višjo silo.

Pogodbeno stranko, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko , pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko**.**

**XIV. KONČNE DOLOČBE**

1. člen

**(uporaba predpisov)**

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in ZJN-3, oziroma drugih predpisov, ki urejajo javna naročila v Republiki Sloveniji.

Če se katerakoli določba te pogodbe izkaže za nično ali kakorkoli drugače za neveljavno, to ne vpliva na ostale določbe te pogodbe oziroma na pogodbo v celoti, če lahko pogodba obstaja tudi brez nične oziroma neveljavne določbe.

1. člen

**(reševanje sporov)**

Morebitne spore iz pogodbe, bosta pogodbeni stranki najprej skušali rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. člen

 **(veljavnost in spremembe pogodbe)**

Ta pogodba se sklepa za obdobje pet let in začne veljati dne …………………

V  primeru, da je po sklenitvi oziroma med trajanjem pogodbe na podlagi 32. člena ZJN-3 in Uredbe o skupnem javnem naročanju Vlade Republike Slovenije (Uradni list RS, št. 27/16) oziroma na podlagi drugega predpisa, ki ureja področje javnih naročil v Republiki Sloveniji izvedeno skupno javno naročilo za storitev, ki je predmet pogodbe, se ta pogodba sklepa za obdobje do sklenitve pogodbe ali okvirnega sporazuma z izbranim izvajalcem na podlagi izvedenega skupnega javnega naročila. O datumu sklenitve pogodbe ali okvirnega sporazuma naročnik obvesti izvajalca s pisnim obvestilom.

Morebitne spremembe te pogodbe so veljavne le, če so sklenjene v pisni obliki. Spremembe pogodbe so dopuščene pod pogoji in iz razlogov, določenih v 95. členu ZJN-3.

1. člen

**(odstop od pogodbe)**

Naročnik lahko odstopi od pogodbe, če izvajalec huje krši določila te pogodbe, zlasti pa iz naslednjih razlogov:

* če izvajalec ne opravlja pogodbenih storitev,
* če izvajalec pogodbenih storitev ne opravlja redno in v dogovorjenih terminih,
* če izvajalec pogodbenih storitev ne opravlja v dogovorjenem obsegu in kakovostno,
* če izvajalec pogodbene storitve opravlja nestrokovno ali malomarno,
* če izvajalec neupravičeno odklanja opravljanje dogovorjenih storitev,
* če izvajalec ne upošteva upravičenih utemeljenih pripomb in ne odpravlja reklamacij naročnika glede opravljanja storitev.

Izvajalec lahko odstopi od pogodbe, če naročnik huje krši določila te pogodbe, zlasti pa iz naslednjih razlogov:

* ko naročnik neupravičeno zamuja s plačilom pogodbenega dela za najmanj tri zaporedne mesece.

V primerih iz prvega in drugega odstavka tega člena pogodbe lahko pogodbena stranka odstopi od pogodbe po predhodnem pisnem opominu drugi pogodbeni stranki na izpolnjevanje njenih obveznosti. Šteje se, da odstop učinkuje v roku 7 dni od prejema pisne odstopne izjave druge pogodbene stranke.

1. člen

**(sporazumno prenehanje in odpoved pogodbe)**

Pogodbeni stranki se lahko kadarkoli dogovorita o prenehanju te pogodbe tudi pred iztekom določene dobe.

Vsaka pogodbena stranka lahko brez posebne obrazložitve pisno odpove pogodbo s trimesečnim odpovednim rokom. Odpovedni rok začne teči z dnem, ko pogodbenica prejme pisno odpoved pogodbe druge pogodbenice. Odpoved mora biti poslana priporočeno po pošti.

1. člen

**(razvezni pogoj)**

V skladu s četrtim odstavkom 67. člena ZJN-3 se pogodba razveljavi, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

1. člen

**(število izvodov)**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Št.:Datum: | Št.:Datum: |
|  |  |
| NAROČNIK:Ortopedska bolnišnica Valdoltra | IZVAJALEC: |
|  |  |
| Direktor:Radoslav Marčan, dr. med., spec. ortoped | Direktor: |